पाएं अपने शहर की ताज़ा ख़बरें और फ्री ई-पेपरडाउनलोड करें
संसदीय सचिव एवं विधायक शिशुपाल शोरी ने कहा हिंसा चाहे किसी भी प्रकार का हो सभ्य समाज के लिए उचित नहीं कहा जा सकता, लेकिन जिस प्रकार अन्य क्षेत्रों सहित राजनीति में गिरावट आई है वह चिंतनीय है। वर्तमान में सभी राजनीतिक दल वोटों के लिए साम, दाम, दंड, भेद की नीति अपनाकर अपना राजनीतिक रोटी सेंक रहे हैं।
हाल के वर्षों में एक खास राजनीतिक पार्टी द्वारा जिस तरह प्रजातांत्रिक मूल्यों एवं जनमत की अवहेलना कर सत्ता के लिए जोड़-तोड़ तथा सामाजिक विद्वेष फैलाने की कोशिश किया जा रहा है अंततोगत्वा उसका गंभीर खामियाजा समाज को भुगतना पड़ेगा। बंगाल विधानसभा चुनाव एवं चुनाव के बाद की हिंसक घटनाएं खास राजनीतिक पार्टी के द्वारा जीत की पिपासा में जनमानस में नफरत एवं घृणा फैलाने तथा जनता को उद्वेलित करने से उपजी प्रतिक्रिया है।
जिस तरह प्रधानमंत्री सहित पूरे शीर्ष नेतृत्व द्वारा बंगाल चुनाव के दौरान ममता बैनर्जी पर मर्यादाहीन राजनीतिक आक्रमण किए गए बंगाल की प्रशासनिक एवं कानून व्यवस्था पर स्तरहीन टीका टिप्पणी तथा भाषण दिए गए उसे बंगाल की स्वाभिमानी जनता ने बंगाल की अस्मिता का प्रश्न बनाकर ईवीएम के माध्यम से मुंहतोड़ जवाब दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn